Artshahhi kangelane

Artshahhi kangelane (armeenia keeles Արցախի հերոս) oli Mägi-Karabahhi Vabariigi kõrgeim riiklik aunimetus. Artshahhi kangelase aunimetus asutati 1997. aastal. Seda anti erakordsete teenete eest Mägi-Karabahhi Vabariigi ees. Aunimetusega käis kaasas Kuldkotka orden. Seisuga mai 2016 oli aunimetus antud 23 inimesele, sealhulgas kaheksale neist postuumselt. Paksus kirjas aastaarv on aunimetuse postuumselt saanud kangelase surma-aasta. 1997 – Samvel Babajan (sündinud 1965), Mägi-Karabahhi sõjast osavõtja (üksuse ülem). Kindralleitnant (1996). Hiljem suundus poliitikasse. 1998 – Vazgen Sargsjan (1959–1999), Mägi-Karabahhi sõjast osavõtja (üksuse komandör). Armeenia poliitik. Hukkus 27. oktoobri 1999 terrorirünnakus Armeenia parlamendihoones. Maetud Jerlaburi. Armeenia rahvuskangelane (postuumselt 1999). 1999 – Ašot Ghuljan (1959–1992), Mägi-Karabahhi sõjast osavõtja. 1999 – Monthe Melkhonjan (1957–1993), USAs sündinud Mägi-Karabahhi sõjast osavõtja (üksuse ülem). Hukkus lahingus. Armeenia rahvuskangelane (postuumselt 1996). 1999 – Sejran Ohanjan (s. 1962), Mägi-Karabahhi sõjast osavõtja (üksuse ülem). Kaitsearmee juhataja (1999–2007). Kindralpolkovnik (2007). Armeenia kaitseminister alates 2008. 1999 – Robert Khotšharjan, Mägi-Karabahhi Vabariigi esimene president. Hiljem Armeenia poliitik. 2000 – Khristaphor Ivanjan (1920–1999), kindralleitnant. Mägi-Karabahhi sõjast osavõtja (kaitseväe juhataja asetäitja). Suri Peterburis. Sai Artshahhi kangelaseks postuumselt. 2000 – Manvel Grigorjan (s. 1956), Mägi-Karabahhi sõjast osavõtja (üksuse ülem). Kindralleitnant (2000). Hiljem töötas Armeenia kaitseministri asetäitjana. 2000 – Samvel Karapetjan (s. 1962), Mägi-Karabahhi sõjast osavõtja (üksuse ülem). Kindralmajor (2001). 2000 – Serž Sargsjan, Mägi-Karabahhi sõjast osavõtja, sõjaväe loojaid. Hiljem Armeenia poliitik. 2000 – Petros Ghevondjan (1964–1994), Mägi-Karabahhi sõjast osavõtja. 2002 – Jura Poghosjan (1961–1992), Mägi-Karabahhi sõjast osavõtja (üksuse ülem). Hukkus lahingus. Armeenia rahvuskangelane (postuumselt 1996). 2002 – Movses Hakobjan (s. 1965), Mägi-Karabahhi sõjast osavõtja (üksuse ülem). Mägi-Karabahhi kaitseminister alates 2007. 2002 – Vitali Balasanjan (s. 1959), Mägi-Karabahhi sõjast osavõtja (üksuse ülem). Kindralmajor (2000). 2005 valiti parlamendi liikmeks. Presidendivalimistel 2012 kogus kolmandik hääli. 2005 – Georgi Gasparjan (s. 1942), Mägi-Karabahhi sõjast osavõtja (üksuse ülem). Kindralmajor (1996). 2006 – Vahagn Vardevanjan (1966–1993), Mägi-Karabahhi sõjast osavõtja. Hukkus lahingus. 2006 – Dzori Balajan (s. 1935), kirjanik ja ühiskonnategelane. 2007? – Aršavir Gharamjan (s. 1965), Mägi-Karabahhi sõjast osavõtja (üksuse ülem). Mägi-Karabahhi peaprokurör. 2008 – Arkadi Ghukasjan (s. 1957), Mägi-Karabahhi president (1997–2007). 2009 – Arkadi Ter-Thadevosjan (s. 1939), Mägi-Karabahhi sõjast osavõtja (üksuse ülem). Kindralmajor (1992). 2014 – Pargev Martirosjan (s. 1954), Artshahhi peapiiskop 2014 – Šahen Meghrjan (1952–1993), Šaumjani rajooni omakaitsejõudude juhataja. 2016 – Robert Abadžjan (1996–2016), Mägi-Karabahhi Vabariigi sõjaväelane, hukkus 2016. aasta Armeenia-Aserbaidžaani kokkupõrgete käigus. Արցախի հերոս. Պարգեւ արքեպ. Մարտիրոսյան ԱՐՑԱԽԻ ՀԵՐՈՍ mayrhayastan.am: Artshahhi kangelased. (armeenia keeles)